Radina Matic
radina.matic@gmail.com 2013
Úr Balázs
ur.balazs at fsf dot hu 2019.

# Fordítási memória összeállítása

A Gtranslator segítségével indíthat egy üres fordítási memóriát, és minden egyes karakterlánc lefordításakor a karakterlánc új bejegyzésként hozzá lesz adva a fordítási memória adatbázisához.

Összeállíthatja a fordítási memóriát egy meglévő PO-fájlból való karakterláncok importálásával is (például a program vagy webalkalmazás előző verziójához készített PO-fájlból, amin épp dolgozik). Ily módon ha hasonló karakterláncok vannak abban a PO-fájlban, amelyen épp dolgozik, a Gtranslator megjeleníti azokat a fordítási memória panelen, és választhat, hogy egy az egyben felhasználja azokat, esetleg megváltoztatja vagy hozzáigazítja ahhoz a karakterlánchoz, amelyet épp fordít.

A Fordítási memória panel megtekintéséhez be kell kapcsolnia a Fordítási memória bővítményt: kattintson a Gtranslator alkalmazásmenüjére a felső sávban, válassza a Beállítások Bővítmények lapot, és jelölje be a fordítási memória bővítmény jelölőnégyzetét.

# Gtranslator fordítási memória panel

Meglévő PO-fájlból történő Fordítási memória létrehozásához:

A Gtranslator főmenüjében menjen az Eszközök Fordítási memória összeállítása menüpontra.

Válassza ki a mappát, ahol a PO-fájlok vannak, és kattintson a Hozzáadás az adatbázishoz gombra.

Kattintson a Bezárás gombra a befejezéshez.

# Gtranslator fordítási memória kezelő